બીજી બાજુ જસ્ટિસ જે ચેલેમેશ્વર અને જસ્ટિસ સંજય કિશન કૌલની બનેલી બેંચે સિદ્ધૂને નજીવા કેસમાં દોષિત ગણ્યા હતા. ઇન્ડિયન પીનલ કોડની કલમ ૩૨૩ હેઠળ સિદ્ધૂને દોષિત ઠેરવવામાં આવ્યા હતા. કોર્ટે સિદ્ધૂના સાથી રૂપિન્દરસિંહ સંધૂને પણ છોડી મુક્યા હતા. એપ્રિલ મહિનામાં પંજાબમાં કોંગ્રેસ સરકારે ૧૦ જૂના કેસમાં સિદ્ધૂને અપરાધી ઠેરવવા માટે અપીલ કરી હતી. સુપ્રીમ કોર્ટે નવજોત સિદ્ધૂને એવા આધાર પર જામીન આપી દીધા હતા કે તે વ્યસ્ત નેતાઓ પૈકી એક છે. પંજાબ અને હરિયાણા હાઈકોર્ટ દ્વારા ત્રણ વર્ષની જેલની સજા કરવામાં આવી હતી. આ ચકચારી કેસના કારણે નવજોત સિદ્ધૂને મુશ્કેલીનો સામનો કરવો પડ્યો હતો. પંજાબ અને હરિયાણા હાઈકોર્ટે રૂપિન્દર અને સિદ્ધૂને સજા ફટકારી હતી પરંતુ તેમની સજાને મોકૂફ રાખવામાં આવી હતી. કારણ કે, મામલો સુપ્રીમ કોર્ટમાં પેન્ડિંગ રહ્યો હતો.